cyanic-selkie/wikianc huggingface dataset:
Ρότζερ Μόρτιμερ, 4ος κόμης του Μαρς
Δολοφονία
Σε ηλικία 24 ετών (20 Ιουλίου 1398) ο Ρότζερ Μόρτιμερ σκοτώθηκε σε μια αψιμαχία στο Κελλς ή στην κομητεία Μιθ ή στο Κέλλισταουν ή στην κομητεία Κάρλοου. Ο χρονικογράφος του Γουίγκμορ γράφει ότι βρισκόταν πάνω στο άλογο του, δεν είχε φρουρούς και φορούσε Ιρλανδική στολή οι δολοφόνοι του δεν τον αναγνώρισαν, τάφηκε στο αβαείο του Γουίγκμορ. Ο βασιλιάς πήγε την επόμενη χρονιά στην Ιρλανδία για να εκδικηθεί τον θάνατο του. Ο μικρότερος γιος του Εδμόνδος διαδέχθηκε τον Ρογήρο στους τίτλους και στα κληρονομικά του δικαιώματα στον θρόνο. Ο χρονικογράφος του Γουίγκμορ αν και κατηγορεί τον Ρότζερ για αμέλεια στα θρησκευτικά του καθήκοντα τον περιγράφει "ευγενής στην συμπεριφορά, δραστήριος στην ιππασία, ευχάριστος στην παρέα και τις συζητήσεις, ωραίος στην εμφάνιση, δραστήριος στα πανηγύρια και γενναιόδωρος στα δώρα".
Οικογένεια
Με την σύζυγο του Ελεονώρα Χόλλαντ απέκτησε :
Τον Ιούνιο του 1399 μετά τον θάνατο του Ρότζερ η χήρα του Ελεονώρα Χόλλαντ παντρεύτηκε τον Έντουαρντ Τσάρλετον, 5ο βαρόνο του Τσάρλετον με τον οποίο απέκτησε δυο κόρες :
Η Αλιένορ πέθανε στις 18 Οκτωβρίου 1405.
Πηγές
Κατηγορία:Οικογένεια Μόρτιμερ Κατηγορία:Κόμητες του Μαρς (1328) Κατηγορία:Κόμητες του Άλστερ (1264)
NGC 551
Ο NGC 551 είναι σπειροειδής γαλαξίας στον αστερισμό Ανδρομέδα. Εκτιμάται ότι απέχει περίπου 205 εκατομμύρια έτη φωτός από τον Γαλαξία μας και ανακαλύφθηκε την 21η Σεπτεμβρίου 1786 από τον αστρονόμο Ουίλιαμ Χέρσελ (William Herschel).
Εξωτερικοί σύνδεσμοι
Κατηγορία:Σπειροειδείς γαλαξίες Κατηγορία:Ανδρομέδα (αστερισμός) 0551 01034 05450
Θνησιμότητα
Η γενική μορφή του τύπου υπολογισμού της θνησιμότητας είναι:, όπου θ είναι ο αριθμός των θανάτων από την αιτία που μελετάται, π είναι το μέγεθος του πληθυσμού από τον οποίο προέρχονται οι θάνατοι και 10^\mbox{ν} είναι παράγοντας μετατροπής που καθορίζει το μέγεθος του παρονομαστή, δηλαδή εάν πολλαπλασιάσουμε με 10^3, παίρνουμε αριθμό θανάτων ανά 1.000 άτομα.
Ειδικοί δείκτες θνησιμότητας
Οι ειδικοί δείκτες θνησιμότητας μετρούν τους θανάτους από συγκεκριμένη αιτία ή σε συγκεκριμένη ομάδα του πληθυσμού. Οι πιο συχνά χρησιμοποιούμενοι ειδικοί δείκτες θνησιμότητας φαίνονται στον πιο κάτω πίνακα:
Διαφορά με την θνητότητα
Η θνησιμότητα είναι ρυθμός ή πυκνότητα επίπτωσης, εφόσον εκφράζεται ως αναλογία θανάτων ανά μονάδα του χρόνου. Η θνητότητα είναι απλή αναλογία, εφόσον εκφράζεται ως ο αριθμός των θανάτων από κάποια νόσο σε σχέση με τον συνολικό αριθμό ανθρώπων που έχουν διαγνωστεί με την νόσο σε δεδομένο χρονικό διάστημα. Για περισσότερα, επισκεφθείτε το σχετικό λήμμα.
Παραπομπές
Κατηγορία:Επιδημιολογία Κατηγορία:Έρευνα
Bayraktar TB2
thumb|Bayraktar TB2 της τουρκικής αεροπορίας Το Bayraktar TB2 είναι ένα μη επανδρωμένο αεροσκάφος μάχης μεσαίου ύψους μεγάλης αντοχής ικανό για τηλεχειριζόμενες ή αυτόνομες πτητικές λειτουργίες. Κατασκευάζεται από την τουρκική εταιρεία Baykar Makina Sanayi ve Ticaret A.Ş., πρωτίστως για τις Τουρκικές Ένοπλες Δυνάμεις. Τα αεροσκάφη παρακολουθούνται και ελέγχονται από πλήρωμα σε σταθμό ελέγχου εδάφους, συμπεριλαμβανομένης της χρήσης των όπλων. Η ανάπτυξη του ΣμηΕΑ έχει πιστωθεί σε μεγάλο βαθμό στον Σελτσούκ Μπαϊρακτάρ, έναν πρώην μεταπτυχιακό φοιτητή του MIT. Ενώ οι Τουρκικές Ένοπλες Δυνάμεις περιγράφουν το Bayraktar TB2 ως «Τακτικό ΣμηΕΑ» για να το αποτρέψουν από το να είναι ανταγωνιστής του TAI Anka, τα διεθνή πρότυπα θα το κατατάσσουν ως ΣμηΕΑ μεσαίου ύψους μεγάλης αντοχής.
Το Bayraktar TB2 πραγματοποίησε την παρθενική πτήση του τον Αύγουστο του 2014. Στις 26 Νοεμβρίου 2021, το drone TB2 είχε συμπληρώσει 400.000 ώρες πτήσης παγκοσμίως. Ο μεγαλύτερος χειριστής μη επανδρωμένων αεροσκαφών TB2 είναι ο τουρκικός στρατός, αλλά ένα μοντέλο εξαγωγής έχει πουληθεί στους στρατούς ορισμένων άλλων χωρών. Η Τουρκία έχει χρησιμοποιήσει το ΣμηΕΑ εκτενώς σε επιδρομές σε στόχους του Εργατικού Κόμματος του Κουρδιστάν (PKK) και των  Μονάδων Προστασίας του Λαού (YPG) στο Ιράκ και τη Συρία    Τα μη επανδρωμένα αεροσκάφη Bayraktar χρησιμοποιήθηκαν από το Αζερμπαϊτζάν στον Πόλεμο στο Ναγκόρνο-Καραμπάχ το 2020 και από τις ουκρανικές δυνάμεις κατά τη διάρκεια της ρωσικής εισβολής στην Ουκρανία το 2022.
Το αεροσκάφος βασιζόταν προηγουμένως σε εισαγόμενα και ελεγχόμενα εξαρτήματα και τεχνολογίες όπως οι κινητήρες Rotax 912 (κατασκευάζονται στην Αυστρία) και τα οπτοηλεκτρονικά (αισθητήρες FLIR που εισάγονται από τη Wescam στον Καναδά ή τη Hensoldt από τη Γερμανία). Η Bombardier Recreational Products, ιδιοκτήτρια της Rotax, ανέστειλε την παράδοση των κινητήρων της σε ορισμένες χώρες τον Οκτώβριο του 2020, αφού αντιλήφθηκε τη στρατιωτική τους χρήση παρά το γεγονός ότι ήταν πιστοποιημένα μόνο για πολιτική χρήση. Τον ίδιο μήνα, οι εξαγωγές του καναδικού WESCAM (οπτικά και αισθητήρες) περιορίστηκαν από το καναδικό Υπουργείο Εξωτερικών. Η τουρκική βιομηχανία ανταποκρίθηκε στα μποϊκοτάζ των ξένων πωλήσεων ανακοινώνοντας την παροχή εναλλακτικών λύσεων εγχώριας κατασκευής, συμπεριλαμβανομένου του κινητήρα TEI PD170 (κατασκευασμένος από την TEI ), βαλβίδων καυσίμου και του συστήματος CATS FLIR (κατασκευάζεται από την Aselsan ). Οι δοκιμές ενσωμάτωσης με αυτό το σύστημα ξεκίνησαν στις 6 Νοεμβρίου 2020. Ο Τούρκος ερευνητής αμυντικής βιομηχανίας Καντίρ Ντογάν έγραψε στο Twitter ότι η ακύρωση των πωλήσεων εξαρτημάτων στην Baykar από ξένες εταιρείες δεν δημιουργούσε σημαντικό πρόβλημα και ότι από τον Ιανουάριο του 2021, όλα αυτά τα εξαρτήματα είχαν αντικατασταθεί από τοπικά κατασκευασμένα εναλλακτικά.
Τεχνικά χαρακτηριστικά
Τα τεχνικά χαρακτηριστικά του Bayraktar TB2 σύμφωνα με την ιστοσελίδα της εταιρείας:
Παραπομπές
Κατηγορία:Μη επανδρωμένα αεροσκάφη Κατηγορία:Τουρκική Πολεμική Αεροπορία
Όθων Α΄ του Μόσμπαχ
Ο Όθων Α΄, γερμ. Otto Ι (24 Αυγούστου 1390 - 5 Ιουλίου 1461) από τον Οίκο του Βίττελσμπαχ ήταν παλατινός κόμης πρώτα του Μόσμπαχ (1410-48) και μετά του Μόσμπαχ-Νόιμαρκτ (1448-61).
Βιογραφία
Γεννήθηκε στο Μόσμπαχ και ήταν ο τέταρτος γιος του Ρούπρεχτ της Γερμανίας και της Ελισάβετ των Χοεντσόλερν, κόρης του Φρειδερίκου Ε΄ μπουργκράβου της Νυρεμβέργης.
Οικογένεια
Το 1430 νυμφεύτηκε την Ιωάννα των Βίττελσμπαχ, κόρη του Ερρίκου ΣΤ΄ δούκα της Βαυαρίας-Λάντσουτ και είχε τέκνα:
Εξωτερικοί σύνδεσμοι
Κατηγορία:Οίκος του Βίττελσμπαχ
Αλίκη ντε Λα Ρος
Η Αλίκη των Αθηνών, γαλλ. Alice de La Roche (απεβ. 1282) από τον Οίκο ντε Λα Ρος ήταν κόρη του δούκα των Αθηνών και με τον γάμο της έγινε κυρία της Βηρυτού. Όταν τη Βηρυτό ανέλαβε η κόρη της, η Αλίκη έγινε επίτροπος της Βηρυτού το διάστημα 1274-77.
Βιογραφία
Ήταν η πρώτη κόρη του Γκυ Α΄ δούκα των Αθηνών και μίας των Μπρυγιέρ/Μπριέλ, κόρης του Ούγου βαρόνου της Καρύταινας και μίας Βιλλεαρδουίνου. Ο Γκυ Α΄ από κύριος είχε γίνει δούκας των Αθηνών το 1260 από τον Λουδοβίκο Θ΄ της Γαλλίας.
Αδέλφια της ήταν: 1. Ιωάννης δούκας των Αθηνών 2. Γουλιέλμος δούκας των Αθηνών 3. Μαργαρίτα 4. Ισαβέλλα σύζυγος πρώτα του Γοδεφρείδου του Μπριέλ, κυρίου της Καρύταινας και μετά του Ούγου κόμη του Μπριέν & του Λέτσε και 5. Αικατερίνη.
Ο σύζυγός της Ιωάννης Β΄ οδήγησε το 1260 μία μεγάλη επιδρομή μαζί με τους Ναΐτες ιππότες στη Γαλιλαία. Ομως ο Ιωάννης Β΄ και οι Ναΐτες ηττήθηκαν κοντά στην Τιβεριάδα από Τουρκομάνους, που αιχμαλώτισαν τον Ιωάννη Β΄ και έπειτα τον εξαγόρασαν αντί λύτρων.
Κατά την απουσία τής κόρης της Ισαβέλλας κυρίας της Βηρυτού στην Κύπρο το διάστημα 1274-77, η Αλίκη ανέλαβε επίτροπος της Βηρυτού. Ο Ιωάννης Β΄ απεβίωσε το 1264 και η Αλίκη το 1282. Το 1308 απεβίωσε ο ανιψιός της Γκυ Β΄ ντε Λα Ρος δούκας των Αθηνών, άγαμος. Η κόρη της Εσίβα διεκδίκησε νόμιμα το δουκάτο, αλλά τελικά αυτό δόθηκε στον Γκωτιέ Ε΄ του Μπριέν, γιο της Ισαβέλλας, αδελφής της Αλίκης.
Οικογένεια
Παντρεύτηκε το 1240/50 τον Ιωάννη Β΄ των Μπριέν κύριο της Βηρυτού και είχε τέκνα:
Πηγές
Κατηγορία:Οίκος του Ιμπελέν
Μεταλλικό υδρογόνο
Το μεταλλικό υδρογόνο είναι ένα είδος εκφυλισμένης ύλης, μια φάση της ύλης του υδρογόνου, στην οποία το στοιχείο συμπεριφέρεται ως ηλεκτρικός αγωγός. Η ύπαρξη της φάσης αυτής προβλέφθηκε το 1935 σε θεωρητικό επίπεδο από τον Γιουτζίν Ουίγκνερ και τον Χίλλαρντ Μπελ Χάντιγκτον.
Τον Οκτώβριο του 2016, υποστηρίχθηκε ότι μεταλλικό υδρογόνο είχε παρατηρηθεί στο εργαστήριο, σε πίεση περίπου 495 GPa. Τον Ιανουάριο του 2017, επιστήμονες στο Πανεπιστήμιο του Χάρβαρντ ανακοίνωσαν για πρώτη φορά τη δημιουργία μεταλλικού υδρογόνου σε εργαστήριο. Παρατηρήσεις που ήταν σύμφωνες με τη συμπεριφορά του μεταλλικού υδρογόνου είχαν αναφερθεί και παλαιότερα, όπως η παρατήρηση ορισμένων νέων φάσεων του στερεού υδρογόνου υπό στατικές συνθήκες   και, σε περιβάλλον πυκνού υγρού δευτερίου, ηλεκτρικές μεταβάσεις μεταξύ κατάστασης μονωτή και αγωγού συσχετιζόμενες με αύξηση στην οπτική ανακλαστικότητα.
Παραπομπές
Κατηγορία:Υδρογόνο
Γ.Σ. Πάικο Γουμένισσας
Ο Γυμναστικός Σύλλογος Πάικο Γουμένισσας είναι αθλητικός σύλλογος που εδρεύει στην Γουμένισσα Κιλκίς. Επίσημο έτος ίδρυσης του συλλόγου είναι το 1950 και δραστηριοποιείται στο άθλημα του ποδοσφαίρου, διαθέτοντας ποδοσφαιρικό τμήμα. Ανήκει στη δύναμη της Ε.Π.Σ. Κιλκίς και αξιοσημείωτες στιγμές στην ιστορία του είναι οι συμμετοχές του στα πρωταθλήματα της Εθνικής ερασιτεχνικής κατηγορίας, ως τρίτη τη τάξει εθνική κατηγορία και της Δ΄ Εθνικής κατηγορίας. Έδρα του αποτελεί το Δημοτικό στάδιο Γουμένισσας.
Ιστορικό
Ο Γυμναστικός Σύλλογος Πάικο Γουμένισσας ιδρύθηκε το 1950 και πήρε την ονομασία του από το ομώνυμο όρος που δεσπόζει στην ευρύτερη περιοχή της επαρχίας Παιονίας. Πρώτος πρόεδρος του συλλόγου ήταν ο Γεώργιος Γιούγας και τον στελέχωσαν επίσης οι Χρ. Σιάλδας, Παν. Μανδράς, Γεωρ. Σαμαράς, Τρ. Σιάλδας, Λαζ. Σιώτας, Αθ. Καμπάς και Πετ. Τζιάνας, οι οποίοι και θεωρούνται ως ιδρυτές του συλλόγου.
Αρχικά μετείχε στα πρωταθλήματα της Ε.Π.Σ. Μακεδονίας μαζί με όλα τα υπόλοιπα σωματεία του νομού Κιλκίς. Το 1960 δημιουργήθηκε η Ε.Π.Σ. Κιλκίς στα πρωταθλήματα της οποίας μετέχει από τη σεζόν 1960-61 και ξεχώρισε από την πρώτη στιγμή, έχοντας ανέκαθεν πρωταγωνιστικό ρόλο. Μέχρι σήμερα έχει αγωνιστεί μόλις 2 φορές στο πρωτάθλημα της Β΄ Κατηγορίας, καθώς όλες τις υπόλοιπες αγωνίζεται στην κορυφαία κατηγορία των πρωταθλημάτων της Ε.Π.Σ. Κιλκίς. Το 1967 αναδείχθηκε πρωταθλήτρια Α΄ Κατηγορίας Ε.Π.Σ. Κιλκίς για πρώτη φορά στην ιστορία του. Το 1971 κατέκτησε για 2η φορά το πρωτάθλημα και συμμετείχε στην προκριματική φάση του ειδικού πρωταθλήματος ανόδου, όπου αποκλείστηκε από τον Πυρσό Γρεβενών και έχασε το δικαίωμα συμμετοχής στη φάση των ομίλων για την άνοδο στην Β΄ Εθνική κατηγορία.
Το 1974 ισοβάθμησε στην 1η θέση της Α΄ Κατηγορίας με την Α.Ε. Πολυκάστρου και οδηγήθηκαν σε αγώνα κατάταξης όπου και ηττήθηκε στην παράταση με 3-2, ενώ την ίδια χρονιά έφτασε μέχρι και τον τελικό του κυπέλλου Ε.Π.Σ. Κιλκίς όπου συνάντησε ξανά την ομάδα του Πολυκάστρου και ηττήθηκε με 3-1. Το 1978 αναδείχθηκε για δεύτερη φορά πρωταθλήτρια Ε.Π.Σ. Κιλκίς νικώντας διαδοχικά στα μπαράζ ανόδου με 1-0 τον Απόλλων Ευρωπού και με 1-0 τον Ποντιακό Νέας Σάντας και κέρδισε την άνοδο στην Εθνική ερασιτεχνική κατηγορία, τρίτη τη τάξει εθνική κατηγορία. Στην Εθνική ερασιτεχνική αγωνίστηκε τη σεζόν 1978-79, όπου συμμετείχε στον 4ο όμιλο και υποβιβάστηκε.
Τη σεζόν 2007-08 κατέκτησε το πρωτάθλημα Ε.Π.Σ. Κιλκίς και την επάνοδο στην Δ΄ Εθνική, ενώ έφτασε και στον τελικό του κυπέλλου Ε.Π.Σ. Κιλκίς όπου νικώντας τον Κιλκισιακό με 5-4 στα πέναλτι αναδείχθηκε παράλληλα κυπελλούχος κάνοντας έτσι το νταμπλ. Την περίοδο 2008-09 αγωνίστηκε στην Δ΄ Εθνική γνωρίζοντας τον υποβιβασμό, αποτελώντας την τελευταία παρουσία του στην τέταρτη τη τάξει εθνική κατηγορία. Το 2016 και ύστερα από 8 χρόνια αναδείχθηκε ξανά πρωταθλητής Ε.Π.Σ. Κιλκίς νικώντας στον τελικό του πρωταθλήματος της σεζόν 2015-16 τον Π.Α.Ο.Ν. Επταλόφου με 5-2 στην παράταση και προκρίθηκε στο ειδικό πρωτάθλημα ανόδου για την άνοδο στην Γ΄ Εθνική, χωρίς όμως επιτυχία καθώς τερμάτισε τελευταίος στην 4η θέση του 3ου ομίλου πίσω από τον πρωταθλητή Αλμωπό Αριδαίας, την δευτεραθλήτρια Φ.Α.Σ. Νάουσα και τον Μ.Γ.Ο. Στρατωνίου.
Παραπομπές
Κατηγορία:Αθλητικοί σύλλογοι Κιλκίς Κατηγορία:Ιδρύσεις αθλητικών συλλόγων το 1950 Κατηγορία:Ποδοσφαιρικές ομάδες Ελλάδας Κατηγορία:Ιδρύσεις ποδοσφαιρικών ομάδων το 1950
Συμμετοχή της Κούβας στο Παγκόσμιο Πρωτάθλημα Στίβου 2019
Η Κούβα θα συμμετέχει στο Παγκόσμιο Πρωτάθλημα Στίβου 2019 στη Ντόχα του Κατάρ από τις 27 Σεπτεμβρίου έως τις 6 Οκτωβρίου με 16 αθλητές.
Παραπομπές
Κούβα Κατηγορία:Αθλητισμός στην Κούβα
Τόμας Μασιούλις
Ο Τόμας Μασιούλις (γεννήθηκε στις 19 Σεπτεμβρίου 1975) είναι πρώην Λιθουανός επαγγελματίας καλαθοσφαιριστής και προπονητής. Κατά τη διάρκεια της αγωνιστικής του σταδιοδρομίας, με ύψος 2,05 μέτρων, έπαιζε στη θέση του πάουερ φόργουορντ. Κατά τη διάρκεια της προπονητικής του πορείας, ήταν ο πρώτος προπονητής της Ζαλγκίρις-2. Αυτή τη στιγμή είναι βοηθός προπονητή καλαθοσφαίρισης της Μπαρτσελόνα.
Επαγγελματική σταδιοδρομία
Ο Μασιούλις ξεκίνησε την σταδιοδρομία του στο συλλογικό μπάσκετ με την Στατύμπα Γιονάβα, στη δεύτερη κατηγορία της Λιθουανίας ( LKAL ). Μετά από ένα χρόνο, πήγε στη Ζαλγκίρις Κάουνας, στην Πρώτη Κατηγορία Λιθουανίας ( LKL ), όπου έπαιξε μέχρι τα μέσα του 2002. Αργότερα, πήγε στον σύλλογο του Ιταλικού Πρωταθλήματος Μοντεπάσκι Σιένα.
Αφού τελείωσε τη χρονιά με αυτόν τον σύλλογο, μετεγράφη στον σύλλογο του Πολωνικού Πρωταθλήματος Ασέκο Πρόκομ Γκντίνια. Στο τέλος της περιόδου 2007-2008, μετά από τις διοικητικές αλλαγές, άλλαξες ομάδα και ο Μασιούλις. Μετά την αποδέσμευσή του, σκέφτηκε σοβαρά να αποσυρθεί. Ωστόσο, αφού κάποιοι από τους παίκτες της Ζαλγκίρις Κάουνας υπέστησαν τραυματισμούς, ο Μασιούλις εισήθλθε ξανά στη Ζαλγκίρις Κάουνας. Το συμβόλαιό του με τη Ζαλγκίρις Κάουνας, το οποίο έληξε στις 16 Δεκεμβρίου 2008, δεν παρατάθηκε, οπότε ο Μασιούλις υπέγραψε συμβόλαιο με την Αισιάι Κάουνας, στις 17 Δεκεμβρίου 2008. Μετά την Πρωτοχρονιά, επέκτεινε το συμβόλαιο μέχρι το τέλος του χρόνου.
Πορεία στην Εθνική ομάδα
Ως μέλος της εθνικής ομάδας καλαθοσφαίρισης της Λιθουανίας, ο Μασιούλις έπαιξε στο Παγκόσμιο Πρωτάθλημα της FIBA του 1998 και στο Ευρωπαϊκό Πρωτάθλημα του 1999. Ήταν επίσης μέλος της Λιθουανικής ομάδας που κέρδισε το χάλκινο μετάλλιο στους Θερινούς Ολυμπιακούς Αγώνες του 2000.
Προπονητική σταδιοδρομία
Τον Οκτώβριο του 2009, ο Μασιούλις έγινε προπονητής στη σχολή μπάσκετ της Ζαλγκίρις, την Žalgiris-2, προπονώντας την ομάδα κάτω των 14 ετών. Τον Ιανουάριο του 2010, έγινε βοηθός προπονητή στην Αϊσιάι Κάουνας. Ήταν ο επόμενος προπονητής της βασικής ομάδας της Ζαλγκίρις-2, που είναι η εφεδρική ομάδα της Ζαλγκίρις Κάουνας. Οδήγησε την ομάδα στους τελικούς της δεύτερης κατηγορίας της Λιθουανίας (NKL) το 2016 και το 2018. Στη συνέχεια έγινε βοηθός προπονητή με την ανδρική ομάδα του συλλόγου, της Ζαλγκίρις Κάουνας, το 2018.
Προσωπική ζωή
Ο γιος του Μασιούλις, Γκίτις Μασιούλις, είναι επίσης επαγγελματίας παίχτης. Έκανε την πρώτη εμφάνισή του με τη βασική σύνθεση της Ζαλγκίρις Κάουνας
Εξωτερικοί σύνδεσμοι
Κατηγορία:Καλαθοσφαιριστές Τρεφλ Σόποτ Κατηγορία:Πάουερ φόργουορντ Κατηγορία:Καλαθοσφαιριστές Μενς Σάνα Μπάσκετ Κατηγορία:Λιθουανοί καλαθοσφαιριστές Κατηγορία:Λιθουανοί προπονητές καλαθοσφαίρισης Κατηγορία:Καλαθοσφαιριστές Ζάλγκιρις Κάουνας Κατηγορία:Καλαθοσφαιριστές στους Θερινούς Ολυμπιακούς Αγώνες 2000 Κατηγορία:Καλαθοσφαιριστές Ασέκο Γκντίνια Κατηγορία:Καλαθοσφαιριστές Παγκοσμίου Πρωταθλήματος 1998 Κατηγορία:Σελίδες με μη επιθεωρημένες μεταφράσεις
Trying to Burn the Sun
Trying to Burn the Sun είναι ο τίτλος του τρίτου δίσκου του ροκ συγκροτήματος Elf, ο οποίος κυκλοφόρησε τον Ιούνιο του 1975 μέσω της MGM Records.
Η ηχογράφηση του πραγματοποιήθηκε το πρώτο δίμηνο του 1975 με παραγωγό τον Ρότζερ Γκλόβερ, πρώην μπασίστα των Deep Purple. Αμέσως μετά το τέλος των ηχογραφήσεων, το συγκρότημα διαλύθηκε, για να ενταχθούν οι Ντίο, Λι Σουλ, Γκρούμπερ και Ντρίσκολ στους Rainbow του Ρίτσι Μπλάκμορ. Για τον λόγο αυτό, δεν περιόδευσαν για την προώθηση του, ενώ το άλμπουμ δεν εκδόθηκε στην Μεγάλη Βρετανία για να αποφευχθεί η σύγχυση με το πρώτο άλμπουμ των Rainbow.
Μέλη των Elf
Η σύνθεση του συγκροτήματος κατά την ηχογράφηση του "Trying to Burn the Sun" είχε την εξής μορφή:
Πηγές
Κατηγορία:Δισκογραφία των Elf Κατηγορία:Άλμπουμ του 1975
Εντμόνια Λιούις
Η Εντμόνια Λιούις (Edmonia Lewis, Νέα Υόρκη, ΗΠΑ, 1844 – Λονδίνο, Ηνωμένο Βασίλειο, 1907 ;) ήταν Άφρο-Αμερικανή ζωγράφος και γλύπτρια, η μοναδική μαύρη καλλιτέχνιδα που έκανε διεθνή σταδιοδρομία στα τέλη του 19ου αιώνα. Ελάχιστες λεπτομέρειες υπάρχουν για τη ζωή της, όπως και πολύ λίγες φωτογραφίες της, κάτι που δυσχεραίνει τον καθορισμό των ακριβών ημερομηνιών, αλλά και των τόπων της γέννησης και του θανάτου της. Εργάστηκε κυρίως στη Ρώμη, ενώ γλυπτά της εκτέθηκαν στις ΗΠΑ. Παρά τα προβλήματα που αντιμετώπισε λόγω των φυλετικών διακρίσεων στην εποχή της, κατόρθωσε να γίνει γνωστή και το έργο της τείνει όλο και περισσότερο να αναδεικνύεται. Το 2002) ο διανοούμενος Molefi Kete Asante τη συμπεριέλαβε σε μια λίστα που δημοσίευσε με τις κορυφαίες 100 προσωπικότητες Αφροαμερικανών.
Έργα / ενδεικτικά
Κατηγορία:Αμερικανίδες ζωγράφοι Κατηγορία:Αμερικανοί γλύπτες
Φρειδερίκος του Χοεντσόλερν
Ο Φρειδερίκος (γερμ. Friedrich, 30 Αυγούστου 1891 - 6 Φεβρουαρίου 1965) από τον Οίκο του Χοεντσόλερν-Ζίγκμαρινγκεν ήταν πρίγκιπας του Χοεντσόλερν (1927-1965).
Βιογραφία
Ήταν ο πρωτότοκος γιος του Γουλιέλμου, πρίγκιπα του Χοεντσόλερν και της Μαρίας-Θηρεσίας των Βουρβόνων-Δύο Σικελιών, κόρης του Λουδοβίκου, κόμη του Τράνι.
Το 1965 απεβίωσε στο Κραουχενβίς της Βάδης-Βυρτεμβέργης σε ηλικία 74 ετών και τον διαδέχθηκε ο πρωτότοκος γιος του Φρειδερίκος Γουλιέλμος.
Οικογένεια
Νυμφεύτηκε το 1920 τη Μαργαρίτα-Καρόλα των Βέττιν, κόρη του Φρειδερίκου-Αυγούστου Γ΄ της Σαξονίας και είχε τέκνα:
Παραπομπές
Κατηγορία:Οίκος του Χοεντσόλερν-Ζίγκμαρινγκεν
Ιωσήφ Νικολαΐδης
Ο Ιωσήφ Νικολαΐδης, γεννημένος στις 13 Μαρτίου 1977, είναι Έλληνας πρώην επαγγελματίας καλαθοσφαιριστής και προπονητής καλαθοσφαίρισης.
Καριέρα
Ο Ιωσήφ Νικολαΐδης ξεκίνησε να παίζει μπάσκετ στην ακαδημία ΑΚΘ Αστέρια του Θόδωρου Ροδόπουλου, πριν μεταβεί στις Ηνωμένες Πολιτείες, όπου σπούδασε φυσική αγωγή και ψυχολογία στο Μount Senario College του Ουισκόνσιν, με υποτροφία.
Αφού επέστρεψε στην Ελλάδα, αγωνίστηκε την σεζόν 2001-02 με την ομάδα του Άρη στην Α1 εθνική κατηγορία. Συνέχισε σε ομάδες χαμηλότερων κατηγοριών, όπως ο Ερμής Λαγκαδά, ο Γ.Σ. Λαυρίου, ο Α.Σ. Ασβεστοχωρίου, ο Πανεδεσσαικος.
Από το 2005 και έπειτα ασχολείται με την προπονητική, όντας αρχικά προπονητής της ανδρικής ομάδας και των ακαδημιών του ΑΚΘ Αστέρια, μαζί με τον Ροδόπουλο. Το 2012, συμφώνησε με την GBA, ακαδημία καλαθοσφαίρισης των Δημήτρη Διαμαντίδη, Λάζαρου Παπαδόπουλου και Κώστα Χαραλαμπίδη.
Τον Ιούνιο του 2016, έλυσε την συνεργασία του με την ομάδα της GBA, Από το καλοκαίρι του 2016 ως το 2018 ήταν προπονητής στα τμήματα υποδομής του Ολυμπιακού. Την χρονιά 2018-2019 υπήρξε προπονητής της ανδρικής και εφηβικής ομάδας του Μαντουλίδη. Από το καλοκαίρι του 2021 είναι προπονητής στην ακαδημία Δέ κα του Νίκου Χατζηβρέτα.
Εχει υπάρξει βασικό στέλεχος του Salonica Basketball Camp από το 2005 ως το 2012.
Πηγές
Κατηγορία:Έλληνες καλαθοσφαιριστές Κατηγορία:Καλαθοσφαιριστές Άρη Κατηγορία:Καλαθοσφαιριστές Λαυρίου‎ Κατηγορία:Καλαθοσφαιριστές Ερμή Λαγκαδά‎‎ Κατηγορία:Σούτινγκ γκαρντ
Βεατρίκη της Σαβοΐας
Γάμος των μεγαλύτερων θυγατέρων της με τους βασιλείς της Αγγλίας και της Γαλλίας
Το 1242 ο αδελφός της Βεατρίκης Πέτρος ο οποίος βρισκόταν στην Αγγλία στην αυλή του βασιλιά Ερρίκου Γ΄ στάλθηκε στην Προβηγκία προκειμένου να διαπραγματευτεί τον γάμο ανάμεσα στον αδελφό του βασιλιά, τον Ριχάρδου και στην τρίτη κόρη τής Βεατρίκης, τη Σάντσια. Η Βεατρίκη και η Σάντσια έφθασαν στην Αγγλική Αυλή στη Γκασκόνη τον Μάιο του 1243· τις συνόδευσε ο άλλος αδελφός της Βεατρίκης Φίλιππος. Εκεί συνάντησε την αδελφή της Ελεονώρα, τον σύζυγο της Ερρίκο Γ΄ και το μωρό τους τη Βεατρίκη της Αγγλίας· ο Ερρίκος ενθουσιασμένος έδωσε πολλά δώρα στους συγγενείς του.
Τον Νοέμβριο του 1243 η Βεατρίκη και η Σάντσια ταξίδεψαν στην Αγγλία για τον γάμο, ο οποίος είχε σκοπό να δημιουργήσει ισχυρούς δεσμούς ανάμεσα στον Ερρίκο Γ΄ και τα αδέλφια του, όπως επίσης και ανάμεσα στους δυο βασιλικούς οίκους της Αγγλίας και της Γαλλίας. Ο Ερρίκος Γ΄ δέχτηκε να πληρώσει τα χρέη της αδελφής του Ελεονόρας και της συζύγου του Σίμωνος του Ρόντφορντ, παρά το ότι είχε έρθει πολλές φορές σε προστριβή μαζί του. Τον Ιανουάριο του 1244 η Βεατρίκη εξασφάλισε ένα δάνειο 4.000 μάρκων για λογαριασμό του συζύγου της με εγγύηση 5 κάστρα στην Προβηγκία.
Γάμος της μικρότερης κόρης της Βεατρίκης με τον Κάρολο τον Ανδεγαυό
Ο σύζυγος της πέθανε στις 19 Αυγούστου 1245 και ενώ όλοι περίμεναν να ορίσει διάδοχο του τη μεγαλύτερη κόρη του Μαργαρίτα η οποία ήταν βασίλισσα ης Αγγλίας την άφησε τελικά με τη διαθήκη του στη μικρότερη κόρη του Βεατρίκη η οποία τότε ήταν ανύπαντρη με τη μητέρα της να διατηρεί την επικαρπία για όσο ακόμα ζούσε. H Βεατρίκη έγινε τότε η πιο περιζήτητη νύφη στην Ευρώπη ο Ρωμαίος αυτοκράτορας Φρειδερίκος Β΄ Χοενστάουφεν έστειλε στόλο να οργανώσει την απαγωγή της όπως επίσης έστειλε στρατό και ο Ιάκωβος Α΄ της Αραγωνίας, η Βεατρίκη μετέφερε την κόρη της σε ασφαλή προστασία στο Έξ αναζητώντας προστασία για λογαριασμό της από τον λαό και από τον πάπα Ιννοκέντιο Δ΄.
Ο πάπας βρισκόταν σε διαμάχη εκείνη την εποχή με τον Φρειδερίκο Β΄ επειδή ήταν ο κύριος στόχος των στρατιωτικών του επιχειρήσεων και έγινε γι'αυτό μια μυστική συνάντηση μεταξύ τους στο Κλανί τον Δεκέμβριο του 1245 στην οποία συμμετείχαν επίσης, η βασιλομήτωρ Λευκή της Καστίλης ο βασιλιά της Γαλλίας Λουδοβίκος Θ΄, η σύζυγος του Μαργαρίτα και ο μικρότερος αδελφός του Κάρολος ο Ανδεγαυός. Στη συνάντηση αποφασίστηκε να βοηθήσει ο Λουδοβίκος Θ΄ τον πάπα στρατιωτικά εναντίον του Φρειδερίκου Β΄ και σαν αντάλλαγμα θα επιτρέψει στον μικρότερο αδελφό Κάρολο τον Ανδεγαυό να παντρευτεί τη μικρότερη κόρη της Μαργαρίτας της Σαβοΐας τη Μαργαρίτα της Προβηγκίας, μητέρα και κόρη δέχτηκαν την πρόταση με μεγάλη ευχαρίστηση. Συμφωνήθηκε επιπλέον να μην ενσωματωθεί η κομητεία της Προβηγκίας στο βασίλειο της Γαλλίας αλλά θα κληρονομηθεί στα παιδιά του Καρόλου και της Βεατρίκης, αν δεν αποκτήσουν στα παιδιά της Σάντσιας και αν δεν αφήσει ούτε εκείνη θα ενσωματωθεί στο βασίλειο της Αραγωνίας.
Διαμάχες με τον γαμπρό της Κάρολο
Ο Ερρίκος Γ΄ συμφώνησε ότι δεν θα δεχτεί ακόμα ολόκληρη την προίκα τη δική του ούτε του αδελφού του παραχωρώντας το δάνειο αφού κράτησε σαν εγγύηση κάστρα στην Προβηγκία. Ο Κάρολος ο Ανδεγαυός όταν πήρε την εξουσία στην Προβηγκία (1246) παραμέρισε αυταρχικά την πεθερά του η οποία εξοργισμένη ζήτησε τη βοήθεια του πάπα, κατέφυγε στη Μασσαλία όπου μαζί με τις πόλεις του Αρλ και της Αβινιόν άρχισε να σχηματίζει μέτωπο αντίστασης εναντίον του Καρόλου ο οποίος τελικά αποφάσισε να συνθηκολογήσει μαζί της επειδή ετοιμαζόταν για τη συμμετοχή του στην Ζ΄ Σταυροφορία με τον αδελφό του (1248). Η Βεατρίκη της Σαβοΐας την ίδια χρονιά ταξίδευσε στην Αγγλία προκειμένου να δει τις κόρες της Ελεονόρα και Σάντσια και τις οικογένειες τους.
Με την επιστροφή του Γάλλου βασιλιά Λουδοβίκου Θ΄ από την Ζ΄ Σταυροφορία (1254) η Βεατρίκη του έκανε έκκληση να συναντηθεί μαζί του για να λύσει τις διαφορές της με τον μικρότερο αδελφό Κάρολο, τα Χριστούγεννα του ίδιου χρόνου βρέθηκαν για συνάντηση στο Παρίσι και οι τέσσερις κόρες της Βεατρίκης με τις οικογένειες τους μαζί με τις άλλες δυο που ζούσαν στην Αγγλία.
Συμμετοχή της σε ειρηνικές διαπραγματεύσεις με τους Γάλλους
Οι καλές σχέσεις που υπήρχαν ανάμεσα στις τέσσερις αδελφές βοήθησαν να λύσουν τις διαφορές τους με τη Συνθήκη των Παρισίων (1259), στη συμφωνία συμμετείχε η Βεατρίκη της Σαβοΐας και οι τέσσερις κόρες της. Η Βεατρίκη θα έπρεπε να αποσυρθεί από τα δικαιώματα της στην Προβηγκία με αντάλλαγμα μια σύνταξη, επιπλέον ο Κάρολος ο Ανδεγαυός θα ήταν υποχρεωμένος να δώσει πίσω το δάνειο που πήρε από τον προηγούμενο κόμη.
Η Βεατρίκη συμμετείχε ενεργά και στην προσπάθεια για συνθήκη ειρήνης μεταξύ του Ερρίκου και του γαμπρού του Σιμόν του Μοντφόρντ, όταν ο Ερρίκος αιχμαλωτίστηκε (1264) ο αδελφός της κόμης Πέτρος Β΄ της Σαβοΐας πήγε με στρατό να τον ελευθερώσει αφήνοντας στο μεταξύ την ίδια τη Βεατρίκη αντιβασίλισσα της Σαβοΐας.
Η Βεατρίκη πέθανε μετά την τρίτη της κόρη Σάντσια ενώ η μικρότερη κόρη της Βεατρίκη πέθανε λίγους μήνες μετά τον θάνατο της μητέρας της, οι δυο μεγαλύτερες κόρες της έφτασαν σε μεγάλη ηλικία, η Βεατρίκη πέθανε το 1265 ή μέσα στη διετία (1266 - 1267).
Οικογένεια
Η Βεατρίκη αρραβωνιάστηκε στις 5 Ιουνίου 1219 τον Ραϋμόνδο-Βερεγγάριο Δ΄ κόμη της Προβηγκίας και παντρεύτηκε τον Δεκέμβριο του 1220. Ήταν γυναίκα έξυπνη, επιδέξια και πολύ όμορφη, σε βαθμό που ο Ματθαίος των Παρισίων την παρομοίαζε με τη μυθική Νιόβη· την ομορφιά της κληρονόμησαν όλες οι κόρες της. Ο μόνος γιος τους Ραϋμόνδος απεβίωσε όταν ήταν ακόμα νήπιο· επέζησαν 4 κόρες, οι οποίες έγιναν οι διασημότερες γυναίκες της Ευρώπης στην εποχή τους, οι εξής:
Πηγές
Κατηγορία:Οίκος της Σαβοΐας Κατηγορία:Κόμησσες της Προβηγκίας
Γουλιέλμος του Χοεντσόλερν
Ο Γουλιέλμος (γερμ. Wilhelm, 7 Μαρτίου 1864 - 22 Οκτωβρίου 1927) από τον Οίκο του Χοεντσόλερν-Ζίγκμαρινγκεν ήταν πρίγκιπας του Χοεντσόλλερν.
Βιογραφία
Ο Γουλιέλμος Αύγουστος Κάρολος Ιωσήφ Πέτρος Φερδινάνδος Βενέδικτος ήταν ο πρωτότοκος γιος του Λεοπόλδου των Χοεντσόλλερν και της Αντωνίας της Μπραγκάνσα και Σαξονίας-Κόμπουργκ & Γκότα, κόρης του Φερδινάνδου Β΄ της Πορτογαλίας.
Το 1927 απεβίωσε στο Ζίγκμαρινγκεν σε ηλικία 63 ετών και τον διαδέχθηκε ο πρωτότοκος γιος του Φρειδερίκος.
Οικογένεια
Νυμφεύτηκε πρώτα το 1889 τη Μαρία Θηρεσία των Βουρβόνων-Δύο Σικελιών, κόρη του Λουδοβίκου, κόμη του Τράνι, και είχε τέκνα:
Το 1909 απεβίωσε η Μαρία Θηρεσία και ο Γουλιέλμος το 1915 έκανε δεύτερο γάμο με την Αδελγόνδη των Βίττελσμπαχ, κόρη του Λουδοβίκου Γ΄ της Βαυαρίας· δεν απέκτησαν απογόνους.
Παραπομπές
Κατηγορία:Οίκος του Χοεντσόλερν-Ζίγκμαρινγκεν
Όθων Β΄ του Μόσμπαχ-Νόιμαρκτ
Ο Όθων Β΄, γερμ. Otto II (26 Ιουνίου 1435 - 8 Απριλίου 1499) από τον Οίκο του Βίττελσμπαχ ήταν παλατινός κόμης του Μόσμπαχ-Νόιμαρκτ (1461-99).
Βιογραφία
Ήταν γιος του Όθωνα Α΄ παλατινού κόμη του Μόσμπαχ-Νόιμαρκτ και της Ιωάννας των Βίττελσμπαχ, κόρης του Ερρίκου ΙΣΤ΄ δούκα της Βαυαρίας-Λάντσουτ.
Το 1461 απεβίωσε ο πατέρας του και τον διαδέχθηκε· πέρασε σχεδόν όλη τη ζωή του στο Νόιμαρκτ. Κατάφερε να τερματίσει τη διαμάχη των Βόλφσταϊν, κυρίων του κάστρου και της πόλης απέναντι από το Νόιμαρκτ. Είχε έντονο ενδιαφέρον για την αστρονομία και τα μαθηματικά και γι' αυτό τον αποκαλούσαν ο μαθηματικός. Ίδρυσε αστεροσκοπείο επάνω στο κάστρο του Νόιμαρκτ. To 1490 παραχώρησε τη διακυβέρνηση στον γιο του εξαδέλφου του Φίλιππο εκλέκτορα του Παλατινάτου και στο υπόλοιπο της ζωής του ασχολήθηκε με επιστημονικές αναζητήσεις.
Απεβίωσε στο Νόιμαρκτ 64 ετών και τάφηκε στο ναό της Αγ. Μαρίας. Η παλατινή κομητεία του πέρασε στους εκλέκτορες του Παλατινάτου.
Εξωτερικοί σύνδεσμοι
Κατηγορία:Οίκος του Βίττελσμπαχ
Πολιορκία του Ταυρομένιου (962)
Η πολιορκία του Ταυρομένιου το 962 ήταν επιτυχής πολιορκία από τους Φατιμίδες κυβερνήτες της Σικελίας του κύριου βυζαντινού φρουρίου στη νήσο, του Ταυρομένιου (σημερινή Ταορμίνα). Της πολιορκίας ηγήθηκαν οι Καλβίδες εξάδελφοι Αχμάντ ιμπν αλ-Χασάν αλ-Καλμπί και αλ-Χασάν ιμπν Αμάρ, ενώ διήρκεσε για διάστημα τριάντα εβδομάδων, έως και την άλωση της πόλης ανήμερα των Χριστουγέννων του 962. Αριθμός 1.570 εκ των κατοίκων (περίπου το ένα πέμπτο επί του συνόλου του πληθυσμού) στάλθηκαν ως αιχμάλωτοι στον Φατιμίδη Χαλίφη αλ-Μουίζ. Η πόλη μετονομάστηκε σε αλ-Μουιζίγια, ενώ Μουσουλμάνοι έποικοι εστάλησαν σε αυτήν. Ακολουθούμενη από τις νίκες των Φατιμιδών στην πολιορκία της Ρομέττα και τη ναυμαχία των Στενών το 964 – 965, η άλωση της Ταορμίνα σηματοδότησε το τέλος των τελευταίων εναπομεινάντων βυζαντινών προπυργίων στη Σικελία, καθώς και την οριστική ολοκλήρωση της ισλαμικής κατάκτησης της νήσου.
Πηγές
Κατηγορία:Εμιράτο της Σικελίας Ταορμινα Ταορμινα 962 Ταορμινα 962 Κατηγορία:Μουσουλμανική κατάκτηση της Σικελίας Κατηγορία:Ταορμίνα
Φρανσίσκο Ρούμπιο
Ο Φρανσίσκο Ρούμπιο (Francisco Rubio, γεννημένος ως Φρανσίσκο Ρούμπιο Ντιέγκες Francisco Rubio Dieguez, 7 Σεπτεμβρίου 1979 -) είναι Μεξικανός ηθοποιός.
Φιλμογραφία
Τηλενουβέλες
Τηλεόραση
Ταινίες
Θέατρο
Εξωτερικοί Σύνδεσμοι
Κατηγορία:Μεξικανοί άνδρες ηθοποιοί κινηματογράφου Κατηγορία:Μεξικανοί άνδρες ηθοποιοί τηλεόρασης Κατηγορία:Μεξικανοί άνδρες ηθοποιοί θεάτρου
Κάρολος Φρειδερίκος του Χοεντσόλερν
Ο Κάρολος Φρειδερίκος (γερμ. Karl Friedrich, γενν. 20 Απριλίου 1952) από τον Οίκο του Χοεντσόλερν-Ζίγκμαρινγκεν είναι πρίγκιπας του Χοεντσόλερν (από το 2010).
Βιογραφία
Είναι ο πρωτότοκος γιος του Φρειδερίκου Γουλιέλμου, πρίγκιπα του Χοεντσόλερν και της Μαργαρίτας, κόρης του Καρόλου, πρίγκιπα του Λάινινγκεν.
Οικογένεια
Νυμφεύτηκε το 1985 την Αλεξάνδρα, κόρη του Κλήμεντου Αντωνίου Σενκ, κόμη του Στάουφενμπεργκ και έχει τέκνα:
Παραπομπές
Κατηγορία:Οίκος του Χοεντσόλερν-Ζίγκμαρινγκεν
Give In to Me
Το Give In to Me είναι το δέκατο τραγούδι του άλμπουμ Dangerous. Το single έφθασε έως τη 1η θέση στη Νέα Ζηλανδία για 4 εβδομάδες, και έως τη 2η θέση στο UK Singles Chart. Το τραγούδι είναι μπαλάντα hard rock με τον κύριο κιθαριστή των Guns N' Roses, Slash. Το τραγούδι, το οποίο αποτελεί και μπαλάντα heavy metal, έχει επιθετική σεξουαλική γεύση. Το single δεν κυκλοφόρησε ποτέ στη Βόρεια Αμερική ή στην Ασία.
Το single κυκλοφόρησε τα B-sides του, τα οποία περιλαμβάνουν τις εκδοχές του άλμπουμ για το Dirty Diana και το Beat It, δύο τραγούδια με guest appearances από κιθαρίστες της hard rock. Το American Idol Finalist Allison Iraheta εκτέλεσε το τραγούδι κατά τη διάρκεια του Michael Jackson Week in Season 8, 2009.
Μουσικό βίντεο
Το μουσικό βίντεο για το Give In to Me έχει τον Μάικλ Τζάκσον να εκτελεί το τραγούδι στη σκηνή με τα μέλη των Guns N' Roses, Slash, Γκίλντι Κλάρκ και ο Τέντι Αντρεανίντης. Ζωηρές εκρήξεις ακούστηκαν αργότερα με βολτ να έρχονται και τον Μαίκλ να χορεύει καθώς πέφτουν στο σώμα του. Η τελευταία σκηνή δείχνει ένα βολτ να τρέχει στο σώμα του Τζάκσον, ένα εφέκτ που παρέμεινε, μια στιγμή πριν εξασθενισθεί.
Σύμφωνα με τον Τζάκσον, αυτό έγινε σε 2 ώρες στη Γερμανία, στα τέλη του Αυγούστου του 1992. Τα πυροτεχνικά εμφανίζονται στο βίντεο είναι επεξεργασμένα στον υπολογιστή και προσθέθηκαν στο βίντεο.
Παραπομπές
Κατηγορία:Τραγούδια του Μάικλ Τζάκσον Κατηγορία:Τραγούδια του 1991 Κατηγορία:Singles του 1993 Κατηγορία:Singles της Epic Records
Loki (1ος κύκλος)
Ο πρώτος κύκλος της αμερικανικής τηλεοπτικής σειράς Loki, η οποία είναι βασισμένη στα Marvel Comics και τον ομώνυμο χαρακτήρα, ακολουθεί τον Λόκι μετά τη μεταφορά του στη μυστηριώδη Time Variance Authority (TVA) και αφού έχει κλέψει το Τεσσεράκτιο κατά την διάρκεια των γεγονότων της ταινίας Εκδικητές: Η Τελευταία Πράξη (2019). Εκεί, αναγκάζεται να βοηθήσει τους πράκτορες της TVA να εντοπίσουν και να συλλάβουν μία επικίνδυνη παραλλαγή του εαυτού του. Τα γεγονότα του πρώτου κύκλου διαδραματίζονται μέσα στο Κινηματογραφικό Σύμπαν της Marvel (MCU), αποτελώντας μια συνοχή με ταινίες και άλλες τηλεοπτικές σειρές του franchise. Η παραγωγή του κύκλου έγινε από τα Marvel Studios, με τον Μάικλ Γουόλντρον να αποτελεί τον βασικό σεναριογράφο αυτού και την Κέιτ Χέρρον να αναλαμβάνει τη σκηνοθεσία.
Carolina County Ball
Carolina County Ball είναι ο τίτλος του δεύτερου δίσκου του ροκ συγκροτήματος Elf, ο οποίος κυκλοφόρησε τον Απρίλιο του 1974 μέσω της Purple Records και της MGM.
Το άλμπουμ ηχογραφήθηκε στο The Manor Studio στην Αγγλία στο πρώτο τρίμηνο του 1974, με παραγωγό και πάλι τον Ρότζερ Γκλόβερ. Η σύνθεση του σχήματος άλλαξε, αφού την θέση του κιθαρίστα Ντέιβιντ Φάινσταϊν πήρε ο Στιβ Έντουαρντς, ενώ το μπάσο ανέλαβε ο Γκρεγκ Γκρούμπερ, αφήνοντας στον Ρόνι Τζέιμς Ντίο το μικρόφωνο.
Loki (1ος κύκλος)
Ο πρώτος κύκλος της σειράς έκανε πρεμιέρα στο Disney+ στις 9 Ιουνίου 2021, με το τελευταίο επεισόδιο να προβάλλεται στις 14 Ιουλίου. Αποτελείται από έξι συνολικά επεισόδια και αποτελεί μέρος της τέταρτης φάσης του MCU. Ο κύκλος έλαβε γενικά θετικές κριτικές, κυρίως για τις ερμηνείες, τη μουσική και τα οπτικά εφέ του. Η σειρά πήρε το πράσινο φως για δεύτερο κύκλο επεισοδίων τον Ιούλιο του 2021.
Carolina County Ball
Μετά την κυκλοφορία του δίσκου, οι Elf περιόδευσαν στην Μεγάλη Βρετανία, ανοίγοντας τις εμφανίσεις των Deep Purple, ενώ οι Ντίο και Λι Σουλ συμμετείχαν στο άλμπουμ "Butterfly Ball And The Grasshopper’s Feast" του Γκλόβερ. Το καλοκαίρι της ίδιας χρονιάς, πραγματοποίησαν μία ακόμη περιοδεία με τους Deep Purple, αυτή την φορά στην Βόρεια Αμερική.
Loki (1ος κύκλος)
Εξωτερικοί σύνδεσμοι
Κατηγορία:Μέσα της Τέταρτης Φάσης του Κινηματογραφικού Σύμπαντος της Marvel Κατηγορία:Κύκλοι του Loki
Carolina County Ball
Μέλη των Elf
Η σύνθεση του συγκροτήματος κατά την ηχογράφηση του "Carolina County Ball" είχε την εξής μορφή:
Πηγές
Κατηγορία:Δισκογραφία των Elf Κατηγορία:Άλμπουμ του 1974
Grave encounters
Grave Encounters είναι μια Καναδική ταινία υπερφυσικού τρόμου που γυρίστηκε σε στυλ βίντεο. Η ταινία έχει να κάνει με το πλήρωμα ενός μεταφυσικού πρόγραμμα ριάλιτι, που κλειδώνεται σε ένα στοιχειωμένο ψυχιατρικό νοσοκομείο προς αναζήτηση αποδεικτικών στοιχείων παραφυσικής δραστηριότητας, καθώς βιντεοσκοπούν αυτό που καταλήγει να γίνει το τελευταίο τους επεισόδιο.
Γραμμένο και σκηνοθετημένο από τον Collin Minihan και Stuart Ortiz, η ταινία έκανε πρεμιέρα στις 22 Απριλίου, 2011 στο Tribeca Film Festival και έλαβε ως επί το πλείστον μικτές κριτικές. Η ταινία κυκλοφόρησε στις 25 Αυγούστου, 2011 σε επιλεγμένα θέατρα, χρησιμοποιώντας την Πολυτάραχη Ζήτηση και Video on Demand μέσω της Comcast. Η ταινία έκανε πρεμιέρα διεθνώς στην Ιταλία μέσω της Eagle Pictures υπό τον τίτλο ESP Fenomeni Paranormali την 1 Ιουνίου, 2011.
Παρά το γεγονός πως έλαβε μικτά σχόλια από τους κριτικούς, η ταινία απέκτησε θαυμαστές και δημιουργήθηκε ένα sequel το 2012.
Πλοκή
Ο Τζέρι Χάρτφιλντ, ο παραγωγός του "Grave Encounters", μιας διάσημης τηλεοπτικής σειράς έρευνας φαντασμάτων, εξηγεί ότι το " Grave Encounters ακυρώθηκε το 2003, μετά το πέμπτο επεισόδιο, όταν το καστ και το συνεργείο, μαζί με το βίντεο για το επεισόδιο έξι, εξαφανίστηκε μυστηριωδώς. Το βίντεο ανασύρθηκε το 2010 και μεταφέρθηκε στον Hartfield. Σε αυτό, ο οικοδεσπότης του σόου, Lance Preston, μαζί με την ειδικό στο υπερφυσικό Σάσα Πάρκερ, τον χειριστή παρακολούθησης Ματ Γουάιτ, τον κάμεραμαν T. C. Gibson, και το ψεύτικο μέντιουμ Χιούστον Γκρέυ, διερευνούν το εγκαταλελειμμένο ψυχιατρικό άσυλο Collingwood, όπου πολλές περιπτώσεις παραφυσικής δραστηριότητας έχουν καταγραφεί από το κλείσιμο του.
Αφού κάνουν μια περιήγηση στο νοσοκομείο, το πλήρωμα ξεκινάει μια ολονύκτια παρακολούθηση, ενώ  κλείδωνουν τον εαυτό τους μέσα. Στην αρχή, τα πάντα είναι ήσυχα, αλλά σύντομα, περίεργα φαινόμενα αρχίζουν να συμβαίνουν, όπως θόρυβοι, οι πόρτες να κλείνουν από μόνες τους, και (μόνο εμφανές στο κοινό) μια αναπηρική καρέκλα να κινείται από μόνη της. Μετά την καταγραφή μια αόρατης οντότητας η οποία αγγίζει τα μαλλιά της Σάσα, η ομάδα αποφασίζει να τελειώσει το γύρισμα και να περιμένουν ως τις 6 το πρωί, όταν ο επιστάτης θα τους βγάλει έξω.
Ωστόσο,ο Ματ εξαφανίζεται κατά την ανάκτηση των καμερών από τα δωμάτια, και το πλήρωμα δεν είναι σε θέση να επικοινωνήσει μαζί του μέσω ασυρμάτου. Τώρα νίωθουν επισφαλείς και με τον επιστάτη να έχει εξαφανιστεί, το πλήρωμα τελικά προσπαθεί να σπάσει τις πόρτες της εξόδου, μόνο για να ανακαλύψει ότι η έξοδος μυστηριωδώς κρύβει πίσω της ένα άλλο διάδρομο, και δεν έχουν κανένα τρόπο να φύγουν από το κτίριο.Ο Λάνς σύντομα συνειδητοποιεί ότι ο ήλιος δεν έχει ανατήλλει, και είναι ακόμα νύχτα έξω, παρά του ότι η ώρα στα ρολόγια τούς δείχνει ότι είναι ξημερώματα.
Η ομάδα προσπαθεί να βρει μια εναλλακτική έξοδο, συμπεριλαμβανομενης μιας εξόδου κινδύνου από την ίδια στέγη την οποία ο T. C είχε δει, ενώ έκανε γυρίσματα στο εξωτερικό του κτήριου, αλλά χωρίς αποτέλεσμα, καθώς το κτίριο φαινομενικά αλλάζει γύρω τους, δημιουργώντας αδιέξοδα και ψευδείς εξόδους. Ενώ η ομάδα κοιμάται πάλι, κάποιος γρατσουνάει  τη λέξη "ΓΕΙΑ" στη Σάσα. Μετά η ομάδα συναντά μια νεαρή γυναίκα στο νοσοκομείο της οποίας το πρόσωπο διαστρεβλώνεται δαιμονικά,ο Χιούστον διαχωρίζετα από την ομάδα και σκοτώνεται από μια αόρατη δύναμη, ενώ είχε σκοντάψει στο σκοτάδι. Ο θάνατός του καταγράφηκε από τις κάμερες. Το υπόλοιπο πλήρωμα ξυπνά, μόνο για να ανακαλύψει ότι έχουν με κάποιο τρόπο τους είχαν τοποθετηθεί  βραχιόλια νοσοκομείου την ώρα που κοιμόνταν.
Ο Λανς, η Sasha, και ο T. C. βρίσκουν τελικά τον Ματ σε ένα δωμάτιο, ο οποίος φοράει μια ρόμπα νοσοκομείου και είναι διανοητικά ασταθής. Η ομάδα φεύγει από το δωμάτιο, ο T. C. προσπαθεί να φέρει τον Ματ μαζί τους, αλλά δέχεται επίθεση από ένα δαιμονικό ον που τον σέρνει σε μια μπανιέρα γεμάτη με αίμα στην οποία και οι δύο εξαφανίζονται. Με τον Ματ να τα έχει χαμένα, ο Λανς και η Σάσα βρίσκουν ένα ασανσέρ, και ο Λανς πηγαίνει μόνος του για να βρει κάτι για να καταφέρει να ανοίξει την πόρτα του ασανσέρ. Αφού ο Λανς παίρνει έναν σωλήνα από ένα παλιό φορείο του νοσοκομείου, συναντά ένα δαιμονικό ασθενή. Ο Λανς πανικοβάλλεται, φεύγει προς το ασανσέρ, και ανοίγει την πόρτα του ασανσέρ. Στη συνέχεια του επιτέθεται ο ασθενής, αλλά η Σάσα τον σώζει.
Εν τω μεταξύ, ο Ματ αυτοκτονεί πηδώντας κάτω από το ασανσέρ. Αφού κατέβηκαν την σκάλα του φρεατίου του ασανσέρ προς τα υπόγεια τούνελ από το νοσοκομείο, η Σάσα αρρωσταίνει βαριά και ξεκινά να βήχει αίμα. Οι δύο σταματάνε για να ξεκουραστούν, και ενώ κοιμούνται, η Σάσα καλύπτεται από μια παράξενη ομίχλη και εξαφανίζεται. Ο Λανς μόνος περιπλανιέται κάτω από τους φαινομενικά ατελείωτους διαδρόμους, καθώς η ψυχική του υγεία όλο και χειροτερεύει, και τρέφεται με ποντίκια για να επιβιώσει.
Τελικά, ο Λανς συναντά μια πόρτα που εμφανίζεται φαινομενικά από το πουθενά, που οδηγεί στο μυστικό δωμάτιο εγχειρήσεων του Άρθουρ Φρίντκιν, που πραγματοποιούσε ανήθικα πειράματα σε ασθενείς του Collingwood. Εκεί, βρίσκει αποδείξεις για σατανικές τελετές και μαύρη μαγεία που πραγματοποιείται στους ασθενείς. Ο Λανς στη συνέχεια ανακαλύπτει ένα μικρό θυσιαστήριο στο πάτωμα και μετά αδέχεται επίθεση από τον Φρίντκιν, που τον σέρνει μακριά όσο αυτός φωνάζει, πριν η κάμερα σταματήσει να γράφει. Η κάμερα ενεργοποιείται ξανά, δείχνοντας το Λανς ζωντανό, αν και το μάτι του αιμοραγεί από την λοβοτομή που έχει υποστεί από τον Φρίντκιν. Δηλώνει στην κάμερα "Είπε είμαι καλύτερα τώρα...Επιτέλους μπορώ να πάω σπίτι. Για το Grave Encounters...Λάνς Πρέστον." Στην οθόνη, στη συνέχεια πέφτει μαύρο.
Παραγωγή
Το Grave Encounters γυρίστηκε στο Νοσοκομείο του Ρίβερβιου, ένα ψυχιατρικό ίδρυμα στο Κοσκίτλαμ, της Βρετανικής Κολούμπια. Έχει υπάρξει η τοποθεσία για μια σειρά άλλων τηλεοπτικών και κινηματογραφικών ταινιών παραγωγών. Η ταινία κυκλοφόρησε στις 18 Οκτωβρίου, 2011, σε DVD. Βγήκε σε πλήρη ψηφιακή λήψη στο iTunes στις 19 Δεκεμβρίου του 2011.
Κριτικές
Το Grave Encounters έχει λάβει ως επί το πλείστον μικτά σχόλια από τους κριτικούς.Η New York Times του έδωσε το "πιο Τρομακτική Ταινία Από Το Δαχτυλίδι", άλλες κριτικές δεν ήταν και τόσο καλές. Η ιστοσελίδα βαθμολογιών Rotten Tomatoes έδωσε στην ταινία ένα σκορ 58%.
Αναφορές
Κατηγορία:Ταινίες του 2011 Κατηγορία:Καναδικές ταινίες Κατηγορία:Καναδικές ταινίες τρόμου Κατηγορία:Αγγλόφωνες ταινίες Κατηγορία:Υπερφυσικές ταινίες τρόμου
Ισαβέλλα της Βηρυτού
Η Ισαβέλλα, γαλλ. Isabella d'Ibelin (1252 - 1282) από τον Οίκο του Ιμπελέν ήταν κόρη του κυρίου της Βηρυτού, που τον διαδέχθηκε το 1264-82. Με τον γάμο της έγινε βασίλισσα της Κύπρου· έκανε και άλλους τρεις γάμους με ιππότες.
Βιογραφία
Ήταν η πρώτη κόρη του Ιωάννη Β΄ κυρίου της Βηρυτού και της Αλίκης ντε Λα Ρος, κόρης του Γκυ Α΄ ντε Λα Ρος δούκα των Αθηνών. Μικρότερη αδελφή της ήταν η Εσίβα, σύζυγος πρώτα του κυρίου της Τύρου και μετά του κοντόσταυλου της Κύπρου.
Το 1264 κληρονόμησε τον πατέρα της και έγινε κυρία της Βηρυτού και ιδιοκτήτρια του ανακτόρου των Ιμπελέν εκεί. Το φέουδο ήταν υποτελές στο βασίλειο της Ιερουσαλήμ, ωστόσο είχε κάνει ιδιαίτερη συμφωνία το 1261 με τον Μπαϊμπάρς ηγέτη των Μαμελούκων. Η Ισαβέλλα κυβερνούσε ανεξάρτητα και είχε φιλικές σχέσεις με τους Μαμελούκους: το 1269 διαπραγματεύθηκε μία νέα, 10ετή ειρήνη με τον Μπαϊμπάρς.
Αρραβωνιάστηκε τον Ούγο Β΄ της Κυπρου, αλλά αυτός απεβίωσε πριν ολοκληρωθεί ο γάμος. Η Ισαβέλλα είχε μία σχέση με τον ορμητικό Ζουλιάν Γρανιέ κόμη της Σιδώνας και μάλλον αυτή η "διαβόητη έλλειψη αγνότητας" προκάλεσε την επίσημη επιστολή "Audi filia et" από τον πάπα Κλήμη Δ΄ προτρέποντάς την να παντρευτεί. Έτσι στα 20 έτη της παντρεύτηκε τον Αμό λε Στρανζ, έναν πλούσιο άρχοντα από τις μαρκιωνίες της Ουαλίας, ίσως ακόλουθο του Εδουάρδου Α΄ της Αγγλίας. Όμως το επόμενο έτος (1273) ο Αμό απεβίωσε. Στην επιθανάτιο κλίνη του έθεσε την Ισαβέλλα και τη Βηρυτό υπό την ασυνήθιστη προστασία του Μπαϊμπάρς σουλτάνου των Μαμελούκων.
Τότε ο Ούγος Α΄ της Κύπρου θέλησε να βρει στην πλούσια κληρονόμο έναν ιππότη, που θα πολεμήσει για τους Αγίους Τόπους. Με τη βία την πήρε στην Κύπρο για να κανονίσει τον γάμο, όμως η Ισαβέλλα αντιστεκόταν· έλαβε τη βοήθεια του Μπαϊμπάρς και των Ναΐτών. Το θέμα ήλθε στη Συνέλευση των βαρόνων (Haute Cour) της Ιερουσαλήμ, όπου έγινε συζήτηση για το ποιος έχει την επικυριαρχία στην κυρία της Βηρυτού, ο βασιλιάς ή ο σουλτάνος. Η απόφαση βγήκε υπέρ του Μπαϊμπάρς και έτσι Μαμελούκοι φρουροί τέθηκαν για την προστασία της Ισαβέλλας. Το 1277 απεβίωσε ο σουλτάνος και η Ισαβέλλα παντρεύτηκε τον Νικολά ντ'Αλεμάν κύριο της Καισαρείας και μετά τον Γουλιέλμο Μπαρλαί.
Το 1282 απεβίωσε η Ισαβέλλα σε ηλικία 30 ετών και το 1304 ο Γουλιέλμος Μπαρλαί. Η κυριότητα της Βηρυτού περιήλθε στη μικρότερη αδελφή της Εσίβα, που απεβίωσε το 1312.
Οικογένεια
Το 1265 μνηστεύθηκε με τον Ούγο Β΄ των Λουζινιάν βασιλιά της Κύπρου. Αυτός όμως απεβίωσε το 1267, 14 ετών, πριν ολοκληρωθεί ο γάμος.
Το 1272 έκανε δεύτερο γάμο με τον Αμό λε Στρανζ (Αμό τον Ξένο), που όμως απεβίωσε το 1273.
Το 1277 η Ισαβέλλα παντρεύτηκε για τρίτη φορά, με τον Νικόλαο ντ'Αλεμάν κύριο της Καισάρειας, ο οποίος φονεύθηκε το ίδιο έτος.
Έπειτα από αυτό η Ισαβέλλα έκανε τέταρτο γάμο με τον Γουλιέλμος Μπαρλαί. Δεν απέκτησε απογόνους από τους γάμους της.
Πηγές
Κατηγορία:Οίκος του Ιμπελέν
Ρούπρεχτ του Παλατινάτου-Μόσμπαχ, επίσκοπος
Βιογραφία
Ήταν ο δευτερότοκος γιος του Όθωνα Α΄, παλατινού κόμη του Μόσμπαχ-Νόιμαρκτ και της Ιωάννας των Βίττελσμπαχ, κόρης του Ερρίκου ΙΣΤ΄ δούκα της Βαυαρίας-Λάντσουτ. Μικρότεροι αδελφοί του ήταν ο Αλβέρτος επισκόπος του Ρέγκενσμπουργκ και ο Ιωάννης κοσμήτορας σε Σύλλογο καθεδρικού, που πήγε για προσκύνημα στην Ιερουσαλήμ.
Τον πρότειναν ως επίσκοπο ο Φρειδερίκος Γ΄ των Αψβούργων, ο Λαδίσλαος Ε΄ των Αψβούργων της Ουγγαρίας και ο Λουδοβίκος Θ΄ Βίττελσμπαχ δούκας της Βαυαρίας-Λάντσουτ, έτσι ο πάπας Κάλλιστος Γ΄ απλά επιβεβαίωσε την υποψηφιότητά του. Είχε εκλεχθεί ο Ερρίκος του Άμπσμπεργκ, αλλά η εκλογή κηρύχθηκε άκυρη· ο Ερρίκος τον διαδέχθηκε αργότερα. Αμύνθηκε την επισκοπή-πριγκιπάτο του έναντι των Χουσιτών και των βαρόνων-ληστών.
Οργάνωσε Σύνοδο των ιερέων όπου αναδιευθετήθηκαν στις θέσεις τους και αποφασίστηκε το κήρυγμα να συνδέεται περισσότερο με την Αγ. Γραφή. Απέκτησε το κάστρο Μπάρμπινγκ και το έκανε επισκοπική κατοικία.
Ρουκμπάν
To Ρουκμπάν (الركبان) είναι μια άγονη απομακρυσμένη περιοχή στα βορειοανατολικά της Ιορδανίας, κοντά στα κοινά σύνορα με τη Συρία και το Ιράκ. Ο καταυλισμός Ρουκμπάν βρίσκεται κατά μήκος της αποστρατιωτικοποιημένης λωρίδας γης μεταξύ της Ιορδανίας και της Συρίας. Οι πρόσφυγες που προέρχονται από το Ρουκμπάν αρνήθηκαν την είσοδο από την Ιορδανία, επικαλούμενοι ανησυχίες σχετικά με την ασφάλεια τους λόγο κρυφών πυρήνων του Ισλαμικού Κράτους. Η περιοχή στην επικράτεια της Συρίας έγινε de facto στρατόπεδο προσφύγων, γεγονός το οποίο επέσυρε έντονη κριτική και καταδίκη στην Ιορδανία από το Παρατηρητήριο Ανθρωπίνων Δικαιωμάτων το 2015.
Παραπομπές
Κατηγορία:Γεωγραφία της Ιορδανίας
Elf (άλμπουμ)
Την παραγωγή του άλμπουμ ανέλαβαν ο Ρότζερ Γκλόβερ και ο Ίαν Πέις των Deep Purple, οι οποίοι τους είχαν δει να κάνουν οντισιόν σε ένα κλαμπ για την Columbia Records τον Ιανουάριο του 1972. Η ηχογράφηση του πραγματοποιήθηκε στο Studio One της Ατλάντα τον Απρίλιο του ίδιου έτους και μετά την κυκλοφορία του, το συγκρότημα περιόδευσε δύο φορές στις Ηνωμένες Πολιτείες μαζί με τους Deep Purple.
Μέλη των Elf
Η σύνθεση του συγκροτήματος κατά την ηχογράφηση του "Elf" είχε την εξής μορφή:
Πηγές
Κατηγορία:Δισκογραφία των Elf Κατηγορία:Άλμπουμ του 1972
Παγκόσμιο Πρωτάθλημα Στίβου Ενόπλων 1948
Το Παγκόσμιο Πρωτάθλημα Στίβου Ενόπλων 1948 ήταν η 3η διοργάνωση του Παγκοσμίου Πρωταθλήματος Στίβου Ενόπλων, που διεξήχθη υπό την εποπτεία του Διεθνούς Συμβουλίου Στρατιωτικού Αθλητισμού (CISM). Η διοργάνωση πραγματοποιήθηκε στο Στάδιο Χέιζελ, στις Βρυξέλλες μεταξύ 3 και 4 Σεπτεμβρίου του 1948.
Στο πρωτάθλημα διεξήχθησαν 18 αγωνίσματα και έλαβαν μέρος αθλητές από 7 χώρες-μέλη του ΣΙΣΜ. Κατά τη διάρκεια των αγώνων καταρρίφθηκαν 9 ρεκόρ πρωταθλήματος. Η τελετή έναρξης θύμιζε τους Ολυμπιακούς Αγώνες του Λονδίνου και η προσέλευση των θεατών ήταν πολύ μεγάλη.
Στον πίνακα των μεταλλίων την πρώτη θέση κατέλαβε η Γαλλία με 6 χρυσά μετάλλια και 17 συνολικά. Η Μεγάλη Βρετανία κέρδισε τη δεύτερη θέση με 5 χρυσά μετάλλια και 17 συνολικά. Την τρίτη θέση κατέκτησε η Ολλανδία με 3 χρυσά μετάλλια και 8 συνολικά.
Αποτελέσματα
1946 | 1947 | 1948 | 1949 | 1950 thumb|O πρωταθλητής στα 110 μέτρα εμπόδια, Ντον Φίνλεϊ. thumb|O πρωταθλητής στα 400 μέτρα εμπόδια, Ζακ Αντρέ.
Μετέχουσες χώρες
Στο πρωτάθλημα αγωνίστηκαν αθλητές από 7 χώρες-μέλη του Διεθνούς Συμβουλίου Στρατιωτικού Αθλητισμού (CISM).
Παραπομπές
1948 Κατηγορία:Διοργανώσεις στίβου στο Βέλγιο Κατηγορία:Στίβος το 1948